Generelt har der dog været færre sigtelser i år.

Nordjyllands Politi giver nu en status på årets Hellerup-uge. I alt otte er sigtet for spirituskørsel, en person yderligere er sigtet for at køre i påvirket tilstand af euforiserende stoffer. Det oplyser Nordjyllands Politi og politikommissær Michael Karstenskov. Dog har politiet i alt ni gange haft fat i folk, der havde overtrådt loven om euforiserende stoffer. Derudover har hele ugen også budt på tre anmeldelser om vold og syv overtrædelser af ordensbekendtgørelsen. Her kan der være tale om gadeuorden og larm. - Vold er alvorligt, og vi efterforsker naturligvis sagerne, så vi kan få de skyldige stillet til regnskab, siger politikommissær Michael Karstenskov.